title: Kommissionens gennemførelsesforordning (EU) 2015/2206 af 30. november 2015 om ændring af forordning (EF) nr. 1238/95 for så vidt angår de gebyrer, som skal betales til EF-sortsmyndigheden

text:
               1.12.2015

               DA

               Den Europæiske Unions Tidende

               L 314/22

         KOMMISSIONENS GENNEMFØRELSESFORORDNING (EU) 2015/2206
   af 30. november 2015
   om ændring af forordning (EF) nr. 1238/95 for så vidt angår de gebyrer, som skal betales til EF-sortsmyndigheden
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1) (i det følgende benævnt »grundforordningen«), særlig artikel 113,
   efter høring af EF-Sortsmyndighedens administrationsråd, og
   ud fra følgende betragtninger:

               (1)

               Det fastlægges i artikel 3, stk. 2, i Kommissionens forordning (EF) nr. 1238/95 (2), at præsidenten for EF-Sortsmyndigheden (i det følgende benævnt »sortsmyndigheden«) kan tillade andre former for betaling af gebyrer og tillægsgebyrer, herunder indlevering eller fremsendelse af checks. Det må dog anses for at være for besværligt for indehavere at kræve checks som betalingsmiddel. Det er desuden nødvendigt at sikre elektroniske betalinger.

               (2)

               I henhold til artikel 5, stk. 1, i forordning (EF) nr. 1238/95 skal en person, der indbetaler gebyrer eller tillægsgebyrer, angive sit navn og betalingsformålet. I betragtning af at sortsmyndigheden kan modtage en indbetaling, for hvilken det ikke er muligt at fastslå indbetalerens identitet og refundere denne person, ville det være hensigtsmæssigt, at sortsmyndigheden tilbageholder pengene som andre indtægter.

               (3)

               Artikel 7 i forordning (EF) nr. 1238/95 indeholder bestemmelser vedrørende størrelsen af det ansøgningsgebyr, som skal betales til sortsmyndigheden for behandling af ansøgninger om meddelelse af EF-sortsbeskyttelse. For at sikre en effektiv og hurtig behandling af ansøgninger er det vigtigt at opfordre til, at ansøgninger indgives elektronisk via en webformular. Det ville derfor være hensigtsmæssigt at nedsætte gebyret for behandling af ansøgninger, som indgives elektronisk.

               (4)

               Ordlyden i artikel 7, stk. 2, i forordning (EF) nr. 1238/95 vedrørende bemyndigelse af og overdragelse til afdelinger og nationale organer bør tilpasses til grundforordningen.

               (5)

               Ved artikel 7, stk. 7, i forordning (EF) nr. 1238/95 fastsættes der bestemmelser om tilbagebetaling af ansøgningsgebyrer for ansøgninger, som ikke er gyldige efter grundforordningens artikel 50. På baggrund af sortsmyndighedens erfaring med omkostningerne i forbindelse med behandlingen af ansøgninger om meddelelse af EF-sortsbeskyttelse, som ikke er gyldige, bør det ansøgningsgebyr, som sortsmyndigheden opkræver, reduceres.

               (6)

               Artikel 8 i forordning (EF) nr. 1238/95 omhandler gebyrer for teknisk afprøvning af en sort. Det bør præciseres, at hvis der er udarbejdet en afprøvningsrapport om resultatet af en teknisk afprøvning, som allerede er udført af en bemyndiget prøvningsmyndighed forud for datoen for ansøgning om EF-sortsbeskyttelse som omhandlet i artikel 8, stk. 5, skal gebyret fastsættes af præsidenten for sortsmyndigheden efter samråd med sortsmyndighedens administrationsråd.

               (7)

               Det fastlægges i artikel 12, stk. 1, litra c), i forordning (EF) nr. 1238/95, at præsidenten for sortsmyndigheden fastsætter størrelsen af gebyrerne med hensyn til sortsmyndighedens officielle tidende. Den regelmæssigt udkommende officielle tidende udkommer kun elektronisk og ikke længere på tryk, og den gengiver indholdet i sortsmyndighedens databaser. En sådan publikation kræver ikke nogen supplerende ressourcer, og derfor bør et særligt gebyr afskaffes.

               (8)

               Artikel 13 i forordning (EF) nr. 1238/95 omhandler tillægsgebyrer. Erfaringerne viser, at ekstraarbejde for sortsmyndigheden, jf. artikel 13, stk. 1 og stk. 2, litra b), vedrørende sortsbetegnelser, der i første omgang ikke opfylder de fastlagte krav, eller vedrørende ændringer af sortsbetegnelser som følge af, at tredjemand har en ældre, kolliderende rettighed, er almindeligt forekommende og ikke kræver flere ressourcer. Tillægsgebyrer for sådant ekstraarbejde er derfor ikke berettigede.

               (9)

               Det faslægges i artikel 13, stk. 2, litra a), at sortsmyndigheden kan opkræve et tillægsgebyr til det årlige gebyr, hvis indehaveren har undladt at betale det årlige gebyr. I sådanne tilfælde kan sortsmyndigheden indlede en procedure for annullering af beskyttelsen. Erfaringerne viser, at sortsmyndigheden ikke opkræver et tillægsgebyr for manglende betaling af det årlige gebyr, og derfor bør denne bestemmelse udgå.

               (10)

               Artikel 93, stk. 3, og artikel 94 i Kommissionens forordning (EF) nr. 1239/95 (3) er ikke medtaget i Kommissionens forordning (EF) nr. 874/2009 (4). Artikel 14, stk. 3 og 4, i forordning (EF) nr. 1238/95, som henviser til disse bestemmelser, bør derfor udgå.

               (11)

               Forordning (EF) nr. 1238/95 bør derfor ændres.

               (12)

               Det ville være hensigtsmæssigt at lade de foreslåede ændringer finde anvendelse fra den 1. januar 2016, så det falder sammen med det nye regnskabsår for sortmyndighedens budget.

               (13)

               Foranstaltningerne i denne forordning er i overensstemmelse med udtalelse fra Det Stående Udvalg for Sortsbeskyttelse —

         VEDTAGET DENNE FORORDNING:
   Artikel 1
   I forordning (EF) nr. 1238/95 foretages følgende ændringer:

               a)

               I artikel 3, stk. 2, foretages følgende ændringer:

                           i)

                           [vedrører ikke den danske udgave]

                           ii)

                           litra d) affattes således:

                                       »d)

                                       elektronisk betaling, enten med betalingskort eller direkte debitering.«

               b)

               I artikel 5 indsættes som stk. 3:
               »3.   Hvis det, efter at have rettet en forespørgsel til den pågældende bank, ikke er muligt at bekræfte indbetalerens identitet og tilbagebetale beløbet til en bestemt person, betragtes beløbet som andre indtægter inden for de frister, der er fastsat i sortsmyndighedens egne finansielle bestemmelser, jf. artikel 112 i grundforordningen, og vedtaget af sortsmyndighedens administrationsråd.«

               c)

               I artikel 7 foretages følgende ændringer:

                           i)

                           Stk. 1 og 2 affattes således:
                           »1.   En ansøger om EF-sortsbeskyttelse (»ansøgeren«) betaler et gebyr på 450 EUR for behandlingen af en ansøgning, som er indgivet elektronisk via en webformular gennem sortsmyndighedens onlineansøgningssystem.
                           Ansøgeren betaler et ansøgningsgebyr på 650 EUR for behandlingen af en ansøgning, som er indgivet på anden måde end gennem sortsmyndighedens onlineansøgningssystem.
                           2.   Ansøgeren foretager de for betalingen nødvendige handlinger, i overensstemmelse med artikel 3 i denne forordning, senest på datoen for ansøgningens direkte indgivelse til sortsmyndigheden eller for indgivelsen til en afdeling eller et nationalt organ, der er oprettet eller har fået overdraget varetagelsen af opgaven i medfør af grundforordningens artikel 30, stk. 4.«

                           ii)

                           Stk. 7 affattes således:
                           »7.   Er ansøgningsgebyret modtaget, men ansøgningen ikke gyldig efter artikel 50 i grundforordningen, tilbageholder myndigheden 150 EUR af ansøgningsgebyret og tilbagebetaler resten, når den underretter ansøgeren om manglerne i ansøgningen.«

               d)

               I artikel 8, stk. 5, tilføjes følgende punktum:
               »Dette gebyrs størrelse fastsættes af præsidenten for sortsmyndigheden efter samråd med administrationsrådet og offentliggøres i sortsmyndighedens officielle tidende.«

               e)

               Artikel 12, stk. 1, litra c), udgår.

               f)

               Artikel 13 udgår.

               g)

               I artikel 14 udgår stk. 3 og 4.

         Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den finder anvendelse fra den 1. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. november 2015.

            På Kommissionens vegne

         Jean-Claude JUNCKER

            Formand

      (1)  EFT L 227 af 1.9.1994, s. 1.

      (2)  Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-sortsmyndigheden (EFT L 121 af 1.6.1995, s. 31).

      (3)  Kommissionens forordning (EF) nr. 1239/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår sagsbehandlingen ved EF-Sortsmyndigheden (EFT L 121 af 1.6.1995, s. 37).

      (4)  Kommissionens forordning (EF) nr. 874/2009 af 17. september 2009 om gennemførelsesbestemmelser til Rådets forordning (EF) nr. 2100/94 for så vidt angår sagsbehandlingen ved EF-Sortsmyndigheden (EUT L 251 af 24.9.2009, s. 3).


title: Kommissionens gennemførelsesforordning (EU) nr. 1150/2013 af 14. november 2013 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet rapsolie  EØS-relevant tekst

text:
               15.11.2013

               DA

               Den Europæiske Unions Tidende

               L 305/13

         KOMMISSIONENS GENNEMFØRELSESFORORDNING (EU) Nr. 1150/2013
   af 14. november 2013
   om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet rapsolie
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, litra c), og artikel 78, stk. 2, og
   ud fra følgende betragtninger:

               (1)

               Aktivstoffet rapsolie blev optaget i bilag I til Rådets direktiv 91/414/EØF (2) ved Kommissionens direktiv 2008/127/EF (3) i overensstemmelse med proceduren i artikel 24b i Kommissionens forordning (EF) nr. 2229/2004 (4). Efter at direktiv 91/414/EØF blev afløst af forordning (EF) nr. 1107/2009, betragtes dette stof som godkendt i henhold til nævnte forordning og er opført i del A i bilaget til Kommissionens gennemførelsesforordning (EU) nr. 540/2011 (5).

               (2)

               I overensstemmelse med artikel 25a i forordning (EF) nr. 2229/2004 forelagde Den Europæiske Fødevaresikkerhedsautoritet (i det følgende benævnt »autoriteten«) den 18. december 2012 Kommissionen sin vurdering af udkastet til revideret vurderingsrapport om rapsolie (6). Autoriteten kommunikerede sin vurdering af rapsolie til anmelderen. Kommissionen opfordrede denne til at fremsætte bemærkninger til udkastet til revideret vurderingsrapport om rapsolie. Udkastet til revideret vurderingsrapport og autoritetens vurdering blev behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 3. oktober 2013 med Kommissionens reviderede vurderingsrapport om rapsolie.

               (3)

               Det bekræftes, at aktivstoffet rapsolie betragtes som godkendt i henhold til forordning (EF) nr. 1107/2009.

               (4)

               Det er i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden nødvendigt at ændre godkendelsesbetingelserne for rapsolie for så vidt angår maksimumsværdierne for den toksikologiske relevante urenhed erucasyre.

               (5)

               Bilaget til gennemførelsesforordning (EU) nr. 540/2011 bør derfor ændres.

               (6)

               Medlemsstaterne bør have tid til at ændre eller tilbagekalde godkendelser af plantebeskyttelsesmidler, der indeholder rapsolie.

               (7)

               Før denne forordnings ikrafttrædelse bør medlemsstaterne, anmelderne og indehaverne af godkendelser af plantebeskyttelsesmidler, der indeholder rapsolie, have en rimelig frist til at opfylde de krav, som ændringen af godkendelsesbetingelserne medfører.

               (8)

               For plantebeskyttelsesmidler, der indeholder rapsolie, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest atten måneder efter denne forordnings ikrafttrædelse.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) nr. 540/2011
   Del A i bilaget til gennemførelsesforordning (EU) nr. 540/2011 ændres som angivet i bilaget til nærværende forordning.
   Artikel 2
   Overgangsforanstaltninger
   Om nødvendigt ændrer eller tilbagekalder medlemsstaterne i henhold til forordning (EF) nr. 1107/2009 senest den 30. september 2014 eksisterende godkendelser af plantebeskyttelsesmidler, der indeholder rapsolie som aktivstof.
   Artikel 3
   Afviklingsperiode
   Eventuelle afviklingsperioder, som medlemsstaterne bevilger i henhold til artikel 46 i forordning (EF) nr. 1107/2009, skal være så korte som muligt og skal udløbe senest den 30. september 2015.
   Artikel 4
   Ikrafttræden
   Denne forordning træder i kraft den 1. april 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. november 2013.

            På Kommissionens vegne

         José Manuel BARROSO

            Formand

      (1)  EUT L 309 af 24.11.2009, s. 1.

      (2)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

      (3)  Kommissionens direktiv 2008/127/EF af 18. december 2008 om ændring af Rådets direktiv 91/414/EØF for at optage en række aktivstoffer (EUT L 344 af 20.12.2008, s. 89).

      (4)  Kommissionens forordning (EF) nr. 2229/2004 af 3. december 2004 om de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i Rådets direktiv 91/414/EØF (EUT L 379 af 24.12.2004, s. 13).

      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1.).

      (6)  Den Europæiske Fødevaresikkerhedsautoritet: Conclusion on the peer review of the pesticide risk assessment of the active substance plant oil/rape seed oil. EFSA Journal 2013; 11(1)3058. [45 pp.] doi:10.2903/j.efsa.2013.3058. Foreligger online: www.efsa.europa.eu/efsajournal

      BILAG
      I del A i bilaget til gennemførelsesforordning (EU) nr. 540/2011 affattes række 242 om aktivstoffet rapsolie således:

                     Nummer

                     Almindeligt anvendt navn, identifikationsnr.

                     IUPAC-navn

                     Renhed

                     Godkendelsesdato

                     Udløbsdato for stoffets godkendelse

                     Særlige bestemmelser

                     »242

                     Planteolier/rapsolie
                     CAS-nr.: 8002-13-9
                     CIPAC-nr.: ikke tildelt

                     Rapsolie

                     Rapsolie er en kompleks blanding af fedtsyrer.
                     Relevant urenhed: højst 2 % af eurcasyre

                     1. september 2009

                     31. august 2019

                     DEL A
                     Må kun tillades anvendt som insekticid og acaricid.
                     DEL B
                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om rapsolie (SANCO/2623/2008), særlig tillæg I og II, som færdigbehandlet i Den Stående Komité for Fødevarekæden og Dyresundhed den 3. oktober 2013.
                     Anvendelsesbetingelserne skal omfatte risikobegrænsende foranstaltninger, hvis det er relevant.«


title: Kommissionens gennemførelsesforordning (EU) nr. 837/2012 af 18. september 2012 om godkendelse af 6-fytase (EC 3.1.3.26) produceret af Aspergillus oryzae (DSM 22594) som fodertilsætningsstof til fjerkræ, fravænnede smågrise, slagtesvin og søer (indehaver af godkendelsen er DSM Nutritional Products)  EØS-relevant tekst

text:
               19.9.2012

               DA

               Den Europæiske Unions Tidende

               L 252/7

         KOMMISSIONENS GENNEMFØRELSESFORORDNING (EU) Nr. 837/2012
   af 18. september 2012
   om godkendelse af 6-fytase (EC 3.1.3.26) produceret af Aspergillus oryzae (DSM 22594) som fodertilsætningsstof til fjerkræ, fravænnede smågrise, slagtesvin og søer (indehaver af godkendelsen er DSM Nutritional Products)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.

               (2)

               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af 6-fytase (EC 3.1.3.26) produceret af Aspergillus oryzae (DSM 22594). Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (3)

               Ansøgningen vedrører godkendelse i tilsætningsstofkategorien »zootekniske tilsætningsstoffer« af 6-fytase (EC 3.1.3.26) produceret af Aspergillus oryzae (DSM 22594) som tilsætningsstof til foder til fjerkræ, fravænnede smågrise, slagtesvin og søer.

               (4)

               Den Europæiske Fødevaresikkerhedsautoritet (EFSA) konkluderede i sin udtalelse af 14. december 2011 (2), at 6-fytase (EC 3.1.3.26) produceret af Aspergillus oryzae (DSM 22594) ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesformål, og at udnyttelsen af fosfor forbedres hos alle målarter gennem anvendelse af stoffet. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.

               (5)

               Vurderingen af 6-fytase (EC 3.1.3.26) produceret af Aspergillus oryzae (DSM 22594) viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

               (6)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »fordøjelighedsfremmende stoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. september 2012.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFSA Journal 2012; 10(1):2527.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse og analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  Antal enheder aktivstof/kg fuldfoder med et vandindhold på 12 %

                     Kategori: zootekniske tilsætningsstoffer. Funktionel gruppe: fordøjelighedsfremmende stoffer

                  4a18

                  DSM Nutritional Products

                  6-fytase (EC 3.1.3.26)

                                 Tilsætningsstoffets sammensætning

                              Præparat af 6-fytase (EC 3.1.3.26) produceret af Aspergillus oryzae (DSM 22594) med en aktivitet på mindst:

                                          50 000 (1) FYT/g i fast form

                                          20 000 FYT/g i flydende form

                                 Aktivstoffets karakteristika

                              6-fytase (EC 3.1.3.26) produceret af Aspergillus oryzae (DSM 22594)

                                 Analysemetode
                                  (2)

                              Kolorimetri med måling af det uorganiske fosfat, der frigives af 6-fytase fra fytat (ISO 30024:2009)

                  Fjerkræ
                  Slagtesvin
                  Smågrise (fravænnede)

                  —

                  500 FYT

                  —

                              1.

                              I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.

                              2.

                              Anbefalet dosis pr. kg fuldfoder:

                                          —

                                          Fjerkræ, smågrise (fravænnede) og slagtesvin: 500-4 000 FYT

                                          —

                                          søer: 1 000-4 000 FYT.

                              3.

                              Til brug i foder med indhold af fytinbundet fosfor på over 0,23 %.

                              4.

                              Sikkerhedsforanstaltninger: Åndedrætsværn, sikkerhedsbriller og handsker skal bæres under håndteringen.

                              5.

                              Til fravænnede smågrise på op til 35 kg.

                  9.10.2022

                  Søer

                  1 000 FYT

         (1)  1 FYT er den mængde enzym, der frigiver 1 μmol uorganisk fosfat fra fytat pr. minut ved reaktionsbetingelser med en fytatkoncentration på 5,0 mM ved pH 5,5 og en temperatur på 37 °C.

         (2)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx


title: Kommissionens gennemførelsesforordning (EU) 2015/2378 af 15. december 2015 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet og om ophævelse af gennemførelsesforordning (EU) nr. 1156/2012

text:
               18.12.2015

               DA

               Den Europæiske Unions Tidende

               L 332/19

         KOMMISSIONENS GENNEMFØRELSESFORORDNING (EU) 2015/2378
   af 15. december 2015
   om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet og om ophævelse af gennemførelsesforordning (EU) nr. 1156/2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2011/16/EU af 15. februar 2011 om administrativt samarbejde på beskatningsområdet og om ophævelse af direktiv 77/799/EØF (1), særlig artikel 20, stk. 1, 3 og 4, og artikel 21, stk. 1, og
   ud fra følgende betragtninger:

               (1)

               Direktiv 2011/16/EU erstattede Rådets direktiv 77/799/EØF (2). I forbindelse hermed blev der indført en række vigtige ændringer af reglerne vedrørende administrativt samarbejde på beskatningsområdet, navnlig hvad angår udveksling af oplysninger mellem medlemsstaterne for at forbedre effektiviteten i forbindelse med grænseoverskridende udveksling af oplysninger.

               (2)

               Rådets direktiv 2014/107/EU (3) ændrede direktiv 2011/16/EU med henblik på at indføre obligatorisk automatisk udveksling af oplysninger om finansielle konti og de relaterede regler om indberetning og passende omhu.

               (3)

               For at sikre at den nye retlige ramme fungerer korrekt, skal der i henhold til direktiv 2011/16/EU vedtages visse regler om de standardformularer og elektroniske formater og om de praktiske ordninger for udveksling af oplysninger mellem medlemsstaterne ved hjælp af gennemførelsesretsakter. Kommissionens gennemførelsesforordning (EU) nr. 1156/2012 (4) indeholder detaljerede regler vedrørende de standardformularer og elektroniske formater, der skal anvendes i forbindelse med direktiv 2011/16/EU.

               (4)

               I betragtning af de ændringer, der skal foretages med henblik på at gennemføre direktiv 2011/16/EU, og for at lette læsbarheden af gennemførelsesretsakten, bør gennemførelsesforordning (EU) nr. 1156/2012 ophæves, og der bør indføres nogle nye konsoliderede regler.

               (5)

               For at lette udvekslingen af oplysninger bør en sådan udveksling i henhold til direktiv 2011/16/EU ske ved hjælp af standardiserede formularer, medmindre det drejer sig om automatisk udveksling af oplysninger.

               (6)

               De standardformularer, der skal anvendes, bør indeholde en række felter, der er tilstrækkeligt diversificeret til, at medlemsstaterne nemt kan behandle alle relevante sager ved blot at bruge de felter, der er relevante for den enkelte sag.

               (7)

               For så vidt angår obligatorisk automatisk udveksling af oplysninger, skal Kommissionen i henhold til direktiv 2011/16/EU vedtage både de praktiske ordninger og det elektroniske format herfor. For at sikre hensigtsmæssigheden og anvendeligheden af de oplysninger, der udveksles, og effektiviteten af selve udvekslingen, bør der fastlægges udførlige regler herfor.

               (8)

               Det forhold at den obligatoriske automatiske udveksling af oplysninger om de fem kategorier af indkomst og kapital, der er fastsat i artikel 8, stk. 1, i direktiv 2011/16/EU, er betinget af tilgængeligheden af de relevante oplysninger, berettiger, at det relevante elektroniske format ikke er nærmere specificeret udover den overordnede struktur og de klasser af elementer, det indeholder, og at de mere detaljerede elementer, der udveksles inden for disse klasser, afhænger af tilgængeligheden heraf i hver medlemsstat.

               (9)

               I betragtning af at de oplysninger, der udveksles efter artikel 8, stk. 3a, i direktiv 2011/16/EU, skal indsamles af de indberettende finansielle institutter i overensstemmelse med de regler for indberetning og passende omhu, der er omhandlet i bilag I og II til direktiv 2011/16/EU, og at udvekslingen derfor ikke er underlagt betingelsen om oplysningernes tilgængelighed, bør det elektroniske format, der skal anvendes, derfor udvides til det mest detaljerede niveau og indeholde alle elementer og deres eventuelle attributter.

               (10)

               I henhold til direktiv 2011/16/EU skal oplysningerne så vidt muligt leveres elektronisk ved hjælp af Det Fælles Kommunikationsnet (»CCN«). Hvor det er nødvendigt, bør der fastsættes bestemmelser for den praktiske gennemførelse af indberetningen. Der bør gælde detaljerede regler for indsendelsen af rapporter, attester og andre dokumenter, som ikke udgør selve de udvekslede oplysninger, men understøtter disse, og, ved indberetning uden for CCN-netværket og med forbehold af andre bilateralt aftalte ordninger, for meddelelse og identifikation af de oplysninger, der udveksles.

               (11)

               De love og administrative forskrifter i medlemsstaterne, som er nødvendige for at overholde artikel 8, stk. 3a, i direktiv 2011/16/EU vedrørende obligatorisk automatisk udveksling af oplysninger om finansielle konti, skal gælde fra den 1. januar 2016. Denne forordning bør derfor anvendes fra samme dato.

               (12)

               Foranstaltningerne i denne forordning er i overensstemmelse med udtalelse fra Udvalget for Administrativt Samarbejde på Beskatningsområdet —

         VEDTAGET DENNE FORORDNING:
   Artikel 1
   Standardformularer til udveksling efter anmodning, spontan udveksling, meddelelser og feedback
   1.   I forbindelse med de standardformularer, der skal anvendes, forstås der ved »felt« et afsnit i en formular, hvor den oplysning, der skal udveksles i henhold til direktiv 2011/16/EU, kan noteres.
   2.   Den standardformular, der anvendes i forbindelse med anmodninger om oplysninger og administrative undersøgelser i henhold til artikel 5 i direktiv 2011/16/EU og de relevante svar, bekræftelser, anmodninger om supplerende baggrundsmateriale, afvisninger og afslag i henhold til artikel 7 i samme direktiv, skal indeholde de felter, der er omhandlet i bilag I til denne forordning.
   3.   Den standardformular, der anvendes i forbindelse med spontane oplysninger og bekræftelse heraf i henhold til artikel 9 og 10 i direktiv 2011/16/EU, skal indeholde de felter, der er omhandlet i bilag II til denne forordning.
   4.   Den standardformular, der anvendes i forbindelse med anmodninger om administrative meddelelser i henhold til artikel 13, stk. 1 og 2, i direktiv 2011/16/EU, og besvarelsen heraf i henhold til artikel 13, stk. 3, i det nævnte direktiv, skal indeholde de felter, der er omhandlet i bilag III til denne forordning.
   5.   Den standardformular, der anvendes i forbindelse med feedbackoplysninger i henhold til artikel 14, stk. 1, i direktiv 2011/16/EU, skal indeholde de felter, der er omhandlet i bilag IV til denne forordning.
   Artikel 2
   Elektroniske formater til obligatorisk automatisk udveksling af oplysninger
   1.   Det elektroniske format, der anvendes i forbindelse med den obligatoriske automatiske udveksling af oplysninger i henhold til artikel 8, stk. 1, i direktiv 2011/16/EU, skal indeholde de felter, der er omhandlet i bilag V til denne forordning.
   2.   Det elektroniske format, der anvendes i forbindelse med den obligatoriske automatiske udveksling af oplysninger i henhold til artikel 8, stk. 3a, i direktiv 2011/16/EU, skal indeholde de felter, der er omhandlet i bilag VI til denne forordning.
   Artikel 3
   Praktiske foranstaltninger vedrørende anvendelsen af CCN-netværket
   1.   De rapporter, attester og andre dokumenter, der henvises til i de oplysninger, der meddeles i henhold til direktiv 2011/16/EU, kan leveres ved hjælp af andre kommunikationsmidler end CCN-netværket.
   2.   Hvor de oplysninger, der er omhandlet i direktiv 2011/16/EU, ikke udveksles ved hjælp af CCN-netværket, skal oplysningerne, medmindre andet er aftalt bilateralt, leveres med et følgebrev, der beskriver de leverede oplysninger, og som er behørigt underskrevet af den kompetente myndighed, der leverer oplysningerne.
   Artikel 4
   Ophævelse
   Gennemførelsesforordning (EU) nr. 1156/2012 ophæves med virkning fra den 1. januar 2016.
   Henvisninger til den ophævede gennemførelsesforordning betragtes som henvisninger til nærværende forordning.
   Artikel 5
   Ikrafttræden og anvendelse
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2016.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. december 2015.

            På Kommissionens vegne

         Jean-Claude JUNCKER

            Formand

      (1)  EUT L 64 af 11.3.2011, s. 1.

      (2)  Rådets direktiv 77/799/EØF af 19. december 1977 om gensidig bistand mellem medlemsstaternes kompetente myndigheder inden for området direkte skatter (EFT L 336 af 27.12.1977, s. 15).

      (3)  Rådets direktiv 2014/107/EU af 9. december 2014 om ændring af direktiv 2011/16/EU for så vidt angår obligatorisk automatisk udveksling af oplysninger på beskatningsområdet (EUT L 359 af 16.12.2014, s. 1).

      (4)  Kommissionens gennemførelsesforordning (EU) nr. 1156/2012 af 6. december 2012 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet (EUT L 335 af 7.12.2012, s. 42).

      BILAG I

         Formular, der er omhandlet i artikel 1, stk. 2

      Den standardformular, der anvendes i forbindelse med anmodninger om oplysninger og administrative undersøgelser i henhold til artikel 5 i direktiv 2011/16/EU og de relevante svar, bekræftelser, anmodninger om supplerende baggrundsmateriale, afvisninger og afslag i henhold til artikel 7 i direktiv 2011/16/EU, skal indeholde følgende felter (1):

                  —

                  Retsgrundlag

                  —

                  Referencenummer

                  —

                  Dato

                  —

                  Identiteten på den bistandssøgende og den bistandssøgte myndighed

                  —

                  Identiteten på den person, hvis forhold undersøges eller efterforskes

                  —

                  Generel beskrivelse af sagen og foreliggende specifikt baggrundsmateriale, der må formodes at gøre det muligt at vurdere, om de søgte oplysninger kan forudses at være relevante for administrationen og håndhævelsen af medlemsstaternes nationale love vedrørende de i artikel 2 i direktiv 2011/16/EU omhandlede skatter

                  —

                  Det skattemæssige formål med at søge oplysningerne

                  —

                  Den undersøgte periode

                  —

                  Navn og adresse på enhver person, der menes at være i besiddelse af de søgte oplysninger

                  —

                  Opfyldelse af de lovkrav, der er fastsat i artikel 16, stk. 1, i direktiv 2011/16/EU

                  —

                  Opfyldelse af de lovkrav, der er fastsat i artikel 17, stk. 1, i direktiv 2011/16/EU

                  —

                  Begrundet anmodning om en specifik administrativ undersøgelse og begrundelser for afslag om at indlede den anmodede administrative undersøgelse

                  —

                  Bekræftelse på anmodningen om oplysninger

                  —

                  Anmodninger om supplerende baggrundsmateriale

                  —

                  Begrundelser for afvisninger og afslag på udlevering af oplysninger

                  —

                  Begrundelser for manglende svar inden for den relevante tidsfrist og den dato, inden hvilken den bistandssøgte myndighed forventer at ville kunne svare.

         (1)  Bemærk, at det kun er de felter, der rent faktisk udfyldes i forbindelse med en given sag, der behøver fremgå af formularen.

      BILAG II

         Formular, der er omhandlet i artikel 1, stk. 3

      Den standardformular, der anvendes i forbindelse med spontane oplysninger og bekræftelse heraf i henhold til henholdsvis artikel 9 og 10 i direktiv 2011/16/EU, skal indeholde følgende felter (1):

                  —

                  Retsgrundlag

                  —

                  Referencenummer

                  —

                  Dato

                  —

                  Identiteten på den afsendende og den modtagende myndighed

                  —

                  Identiteten på den person, der er genstand for den spontane udveksling af oplysninger

                  —

                  Periode, som den spontane udveksling af oplysninger omfatter

                  —

                  Opfyldelse af de lovkrav, der er fastsat i artikel 16, stk. 1, i direktiv 2011/16/EU

                  —

                  Bekræftelse af de spontane oplysninger.

         (1)  Bemærk, at det kun er de felter, der rent faktisk udfyldes i forbindelse med en given sag, der behøver fremgå af formularen.

      BILAG III

         Formular, der er omhandlet i artikel 1, stk. 4

      Den standardformular, der anvendes i forbindelse med anmodninger om meddelelser i henhold til artikel 13, stk. 1 og 2, i direktiv 2011/16/EU, og besvarelsen heraf i henhold til artikel 13, stk. 3, i det nævnte direktiv, skal indeholde følgende felter (1):

                  —

                  Retsgrundlag

                  —

                  Referencenummer

                  —

                  Dato

                  —

                  Identiteten på den bistandssøgende og den bistandssøgte myndighed

                  —

                  Navn og adresse på adressaten for akten eller afgørelsen

                  —

                  Andre oplysninger, der måtte lette identifikationen af adressaten

                  —

                  Genstanden for akten eller afgørelsen

                  —

                  Den bistandssøgte myndigheds besvarelse i henhold til artikel 13, stk. 3, i direktiv 2011/16/EU, herunder dato for meddelelse af akten eller afgørelsen til adressaten.

         (1)  Bemærk, at det kun er de felter, der rent faktisk udfyldes i forbindelse med en given sag, der behøver fremgå af formularen.

      BILAG IV

         Formular, der er omhandlet i artikel 1, stk. 5

      Den standardformular, der anvendes i forbindelse med feedbackoplysninger i henhold til artikel 14, stk. 1, i direktiv 2011/16/EU, skal indeholde følgende felter (1):

                  —

                  Referencenummer

                  —

                  Dato

                  —

                  Identiteten på den kompetente myndighed, der giver feedbacken

                  —

                  General feedback om de oplysninger, der er leveret

                  —

                  Direkte resultater af de leverede oplysninger.

         (1)  Bemærk, at det kun er de felter, der rent faktisk udfyldes i forbindelse med en given sag, der behøver fremgå af formularen.

      BILAG V

         Elektronisk format, jf. artikel 2, stk. 1

      Det elektroniske format, der anvendes i forbindelse med obligatorisk automatisk udveksling af information i henhold til artikel 8, stk. 1, i direktiv 2011/16/EU, skal overholde følgende træstruktur og indeholde følgende klasser af elementer (1):

                  (a)

                  Hvad angår den overordnede meddelelse:

                  (b)

                  Hvad angår teksten til meddelelse af oplysninger om lønindkomst eller bestyrelseshonorarer:

                  (c)

                  Hvad angår teksten til meddelelse af oplysninger om pensioner:

                  (d)

                  Hvad angår teksten til meddelelse af oplysninger om livsforsikringsprodukter:

                  (e)

                  Hvad angår teksten til meddelelse af oplysninger om ejendomsret til eller indtægt fra fast ejendom:

                  (f)

                  Hvad angår teksten i de tilfælde, hvor der ikke skal meddeles nogen oplysninger i forbindelse med en specifik kategori:

                  (g)

                  Hvad angår teksten til en kvittering for modtagelsen af oplysningerne i en specifik kategori:

         (1)  Bemærk, at det kun er de klasser af elementer, der rent faktisk er tilgængelige og finder anvendelse i forbindelse med en given sag, der behøver fremgå af det elektroniske format.

      BILAG VI

         Elektronisk format, jf. artikel 2, stk. 2

      De elektroniske formater, der anvendes i forbindelse med obligatorisk automatisk udveksling af information i henhold til artikel 8, stk. 3a, i direktiv 2011/16/EU, skal overholde følgende træstruktur og indeholde følgende elementer og attributter (1):

                  (a)

                  Hvad angår den overordnede meddelelse:

                  (b)

                  Hvad angår typer, der er fælles for FATCA og CRS, anvendt i meddelelsen i punkt a) ovenfor:

                  (c)

                  Hvad angår fælles OECD-typer, der er anvendt i meddelelsen i punkt a) ovenfor:

         (1)  Bemærk, at det kun er de elementer og attributter, der rent faktisk finder anvendelse i forbindelse med en given sag i forbindelse med de regler om indberetning og passende omhu i bilag I og II til direktiv 2011/16/EU, der behøver fremgå at det elektroniske format.


title: Kommissionens gennemførelsesforordning (EU) 2016/1963 af 9. november 2016 om ændring af gennemførelsesforordning (EU) 2015/2378 for så vidt angår standardformularer og sprogordninger, der skal anvendes i forbindelse med Rådets direktiv (EU) 2015/2376 og (EU) 2016/881

text:
               10.11.2016

               DA

               Den Europæiske Unions Tidende

               L 303/4

         KOMMISSIONENS GENNEMFØRELSESFORORDNING (EU) 2016/1963
   af 9. november 2016
   om ændring af gennemførelsesforordning (EU) 2015/2378 for så vidt angår standardformularer og sprogordninger, der skal anvendes i forbindelse med Rådets direktiv (EU) 2015/2376 og (EU) 2016/881
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2011/16/EU af 15. februar 2011 om administrativt samarbejde på beskatningsområdet og om ophævelse af direktiv 77/799/EØF (1), særlig artikel 20, stk. 5-6,
   ud fra følgende betragtninger:

               (1)

               Artikel 8a i direktiv 2011/16/EU indeholder bestemmelser om obligatorisk automatisk udveksling af forhåndsgodkendte grænseoverskridende afgørelser og forhåndsgodkendte prisfastsættelsesordninger. En standardformular, der medtager sprogordninger, bør benyttes til disse udvekslinger, og der bør udvikles et sikret centralregister for medlemsstaterne, hvor oplysningerne noteres.

               (2)

               Artikel 8aa i direktiv 2011/16/EU indeholder bestemmelser om obligatorisk automatisk udveksling af oplysninger om land for land-rapporter. Der bør vedtages sprogordninger for så vidt angår den formular, der skal anvendes til udvekslingerne.

               (3)

               Kommissionens gennemførelsesforordning (EU) 2015/2378 (2) bør derfor ændres.

               (4)

               Det er hensigtsmæssigt at tilpasse datoerne for anvendelsen af denne forordning med de datoer, der bør gælde for de love og administrative bestemmelser i medlemsstaterne, der er nødvendige for at overholde artikel 8a og 8aa i direktiv 2011/16/EU, af hensyn til sammenhængen og retssikkerheden.

               (5)

               Foranstaltningerne i denne forordning er i overensstemmelse med udtalelse fra Udvalget for Administrativt Samarbejde på Beskatningsområdet —

         VEDTAGET DENNE FORORDNING:
   Artikel 1
   Ændring af gennemførelsesforordning (EU) 2015/2378
   I gennemførelsesforordning (EU) 2015/2378 foretages følgende ændringer:

               1)

               Som artikel 2a indsættes:
               »Artikel 2a
               Standardformularer, herunder sprogordninger, for den obligatoriske automatiske udveksling af forhåndsgodkendte grænseoverskridende afgørelser og forhåndsgodkendte prisfastsættelsesordninger
               1.   I forbindelse med de standardformularer, der skal anvendes, forstås der ved »enkeltdel« og »felt« et afsnit i en formular, hvor den oplysning, der skal udveksles i henhold til direktiv 2011/16/EU, kan noteres.
               2.   Den standardformular, der anvendes til den obligatoriske automatiske udveksling af forhåndsgodkendte grænseoverskridende afgørelser og forhåndsgodkendte prisfastsættelsesordninger i henhold til artikel 8a i direktiv 2011/16/EU, skal være i overensstemmelse med bilag VII til nærværende forordning.
               3.   De centrale elementer, der er omhandlet i artikel 20, stk. 5, i direktiv 2011/16/EU, er de enkeltdele, der er opført i litra b), h) og i) i direktivets artikel 8a, stk. 6, og disse centrale elementer skal også fremsendes på engelsk.«

               2)

               Som artikel 2b indsættes:
               »Artikel 2b
               Sprogordninger for den obligatoriske automatiske udveksling af oplysninger vedrørende land for land-rapporter
               De centrale elementer, der er omhandlet i artikel 20, stk. 6, i direktiv 2011/16/EU, er de oplysninger eller forklaringer, som er medtaget i tabel 3 i afsnit III i bilag III til dette direktiv, og disse centrale elementer skal også fremsendes på engelsk, medmindre det er blevet aftalt at anvende et andet officielt EU-sprog mellem den udsendende medlemsstat og alle de øvrige medlemsstater, som oplysningerne er sendt til, i henhold til artikel 8aa, stk. 2, i direktiv 2011/16/EU.«

               3)

               Bilag VII tilføjes som fastsat i bilaget til denne forordning.

         Artikel 2
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2017.
   Artikel 1, stk. 2, anvendes dog fra den 5. juni 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. november 2016.

            På Kommissionens vegne

         Jean-Claude JUNCKER

            Formand

      (1)  EUT L 64 af 11.3.2011, s. 1)

      (2)  Kommissionens gennemførelsesforordning (EU) 2015/2378 af 15. december 2015 om gennemførelsesbestemmelser til visse bestemmelser i Rådets direktiv 2011/16/EU om administrativt samarbejde på beskatningsområdet og om ophævelse af gennemførelsesforordning (EU) nr. 1156/2012 (EUT L 332 af 18.12.2015, s. 19).

      BILAG
      Følgende bilag tilføjes til gennemførelsesforordning (EU) 2015/2378:

            »BILAG VII

               Formular, der er omhandlet i artikel 2a

            Formularen til den obligatoriske automatiske udveksling af forhåndsgodkendte grænseoverskridende afgørelser og forhåndsgodkendte prisfastsættelsesordninger i henhold til artikel 8a i direktiv 2011/16/EU indeholder foruden de delenheder, der er opregnet i samme direktivs artikel 8a, stk. 6, følgende:

                        a)

                        Afgørelse om forelæggelse af sag.«


title: Kommissionens gennemførelsesforordning (EU) nr. 1205/2012 af 14. december 2012 om ændring af forordning (EU) nr. 802/2010 for så vidt angår rederiets præstationer EØS-relevant tekst

text:
               15.12.2012

               DA

               Den Europæiske Unions Tidende

               L 347/10

         KOMMISSIONENS GENNEMFØRELSESFORORDNING (EU) Nr. 1205/2012
   af 14. december 2012
   om ændring af forordning (EU) nr. 802/2010 for så vidt angår rederiets præstationer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2009/16/EF af 23. april 2009 om havnestatskontrol (1), særlig artikel 27, og
   ud fra følgende betragtninger:

               (1)

               Rederiets præstationer er et af de generiske parametre, der fastlægger et skibs risikoprofil.

               (2)

               For at vurdere et rederis præstationer bør der tages hensyn til fejl- og mangel- samt tilbageholdelsesprocenterne for alle de skibe i rederiets flåde, som har været underkastet inspektion i EU og i den region, der er omfattet af Paris-aftalememorandummet om havnestatskontrol (Paris MoU).

               (3)

               Gennemførelsesbestemmelserne til beregning af kriterierne for rederiernes præstationer med henblik på bestemmelse af skibsrisikoprofilen samt metoden til udarbejdelse af listerne til offentliggørelse er fastlagt ved Kommissionens forordning (EU) nr. 802/2010 af 13. september 2010 om gennemførelse af artikel 10, stk. 3, og artikel 27 i Europa-Parlamentets og Rådets direktiv 2009/16/EF for så vidt angår rederiets præstationer (2).

               (4)

               Simulationer af offentliggørelsen af listerne på grundlag af de registrerede oplysninger i inspektionsdatabasen viser, at den metode, der anvendes i forbindelse med offentliggørelsen, og som er fastlagt ved forordning (EU) nr. 802/2010, bør være mere målrettet.

               (5)

               For at gøre listerne over rederier med lavt eller meget lavt præstationsniveau relevante bør kriterierne, der anvendes til at udarbejde disse lister, ændres, så rederierne med det laveste præstationsniveau kommer i fokus på ved offentliggørelsen. Beregningen af rederiets præstationsniveau i forbindelse med tildelingen af en skibsrisikoprofil ændres ikke derved.

               (6)

               For at være anført på listen over rederier med et lavt eller meget lavt præstationsniveau bør et rederi have haft et lavt præstationsniveau i en fortløbende periode på 36 måneder umiddelbart forud for offentliggørelsen. Et vedvarende lavt præstationsniveau i en så lang periode viser en manglende vilje eller evne til at forbedre sin præstation fra rederiets side. Da offentliggørelsen af listerne bygger på behandling af data vedrørende rederiernes præstationer i 36 måneder, bør der inden den første offentliggørelse afsættes tilstrækkelig tid til at indsamle fyldestgørende data i THETIS-databasen. Disse data rapporteres af medlemsstaterne i overensstemmelse med direktiv 2009/16/EF.

               (7)

               Rederierne anføres udelukkende på listen på baggrund af de oplysninger i inspektionsdatabasen, som medlemsstaterne har overført og valideret i overensstemmelse med artikel 24, stk. 3, i direktiv 2009/16/EF. Disse oplysninger omfatter skibsinspektioner, fejl og mangler konstateret i forbindelse med inspektioner samt tilbageholdelser. Deri indgår også skibsoplysninger (navn, IMO-identifikationsnummer, kaldesignal og flag) samt navnet på ejeren eller personen, f.eks. operatøren eller bareboat-befragteren, som har overtaget ansvaret for skibets drift og alle pligter og ansvarsområder, der pålægges ved den internationale kode for sikker skibsdrift (ISM-koden). Derved kan man automatisk overvåge præstationerne i inspektionsdatabasen for et rederi og de skibe, som det har ansvaret for, og listerne kan opdateres dagligt.

               (8)

               Inspektionsdatabasens automatiske funktioner bør gøre det muligt for Kommissionen at hente de relevante data med henblik på at bestemme, hvilke rederier der skal anføres på listen over rederier med et lavt eller meget lavt præstationsniveau.

               (9)

               Metoden til bestemmelse af matrixen for rederiets præstationer bygger på tilbageholdelsesindekset og indekset for fejl og mangler, jf. bilaget til forordning (EU) nr. 802/2010.

               (10)

               Foranstaltningerne i denne forordning er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe —

         VEDTAGET DENNE FORORDNING:
   Artikel 1
   Artikel 3, stk. 2, i forordning (EU) nr. 802/2010 affattes således:

      »2.   EMSA offentliggør og opdaterer fra den 1. januar 2014 dagligt følgende oplysninger på sit offentligt tilgængelige websted:

                  a)

                  listen over rederier, hvis præstationsniveau har været meget lavt i en fortløbende periode på 36 måneder

                  b)

                  listen over rederier, hvis præstationsniveau har været lavt eller meget lavt i en fortløbende periode på 36 måneder

                  c)

                  listen over rederier, hvis præstationsniveau har været lavt i en fortløbende periode på 36 måneder.«

   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2012.

            På Kommissionens vegne

         José Manuel BARROSO

            Formand

      (1)  EUT L 131 af 28.5.2009, s. 57.

      (2)  EUT L 241 af 14.9.2010, s. 4.


title: Kommissionens gennemførelsesforordning (EU) nr. 1140/2014 af 27. oktober 2014 om faste importværdier med henblik på fastsættelse af indgangsprisen for visse frugter og grøntsager

text:
               28.10.2014

               DA

               Den Europæiske Unions Tidende

               L 307/36

         KOMMISSIONENS GENNEMFØRELSESFORORDNING (EU) Nr. 1140/2014
   af 27. oktober 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. oktober 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Landefortegnelse fastsat ved Kommissionens forordning EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 646/2012 af 16. juli 2012 om gennemførelsesbestemmelser vedrørende bøder og tvangsbøder i henhold til bestemmelserne i Europa-Parlamentets og Rådets forordning (EF) nr. 216/2008  EØS-relevant tekst

text:
               17.7.2012

               DA

               Den Europæiske Unions Tidende

               L 187/29

         KOMMISSIONENS GENNEMFØRELSESFORORDNING (EU) Nr. 646/2012
   af 16. juli 2012
   om gennemførelsesbestemmelser vedrørende bøder og tvangsbøder i henhold til bestemmelserne i Europa-Parlamentets og Rådets forordning (EF) nr. 216/2008
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 25, stk. 3, og
   ud fra følgende betragtninger:

               (1)

               Sigtet med forordning (EF) nr. 216/2008 er at oprette og fastholde et højt, ensartet niveau for civil luftfartssikkerhed i Unionen. Ved forordningen fastsættes midler til at opfylde dette og andre mål på området civil luftfartssikkerhed.

               (2)

               Ifølge forordning (EF) nr. 216/2008 er Det Europæiske Luftfartssikkerhedsagentur ("agenturet") ansvarligt for at certificere visse produkter, personer og virksomheder. Agenturet overvåger inden for sine ansvarsområder, at disse produkter, personer og virksomheder opfylder de gældende krav og herunder bestemmelserne i forordning (EF) nr. 216/2008 og dens gennemførelsesbestemmelser.

               (3)

               I tilfælde, hvor påpegede potentielle mangler ikke løses i tilstrækkelig grad i de eksisterende tilsyn, bemyndiges Kommissionen ved artikel 25 i forordning (EF) nr. 216/2008 til efter anmodning fra agenturet at pålægge bøder eller tvangsbøder til indehavere af certifikater, som agenturet har udstedt, for forsætlig eller uagtsom overtrædelse af forpligtelserne i forordning (EF) nr. 216/2008 eller dens gennemførelsesbestemmelser.

               (4)

               Ved at indføre bøder og tvangsbøder gives Kommissionen et supplerende redskab, hvormed den kan reagere mere nuanceret, fleksibelt og afpasset på overtrædelser af bestemmelserne end ved blot at tilbagekalde et certifikat, som agenturet har udstedt.

               (5)

               Der bør fastsættes bestemmelser om agenturets procedurer, undersøgelser, ledsageforanstaltninger og rapportering samt procedureregler for beslutningstagning og herunder bestemmelser om fastsættelse og opkrævning af bøder og tvangsbøder. Der bør også fastsættes detaljerede kriterier for fastsættelse af bødernes eller tvangsbødernes størrelse.

               (6)

               Disse regler og procedurer bør styres af behovet for at sikre de højest mulige sikkerheds- og miljøstandarder, behovet for at tilskynde til, at undersøgelsen og beslutningstagningen gennemføres effektivt, og behovet for at garantere retfærdighed og gennemsigtighed i proceduren og pålæggelsen af bøder og tvangsbøder.

               (7)

               Denne forordnings bestemmelser kan kun gennemføres effektivt i et tæt samarbejde mellem medlemsstaterne, Kommissionen og agenturet. Det er til dette formål nødvendigt at indføre hørings- og samarbejdsprocedurer mellem parterne for at sikre, at undersøgelsen og beslutningsprocessen vedrørende påståede overtrædelser gennemføres effektivt.

               (8)

               I forbindelse med iværksættelse og gennemførelse af proceduren ved manglende overholdelse og fastsættelse af størrelsen af bøder og tvangsbøder bør Kommissionen og agenturet tage hensyn til andre procedurer, som medlemsstater eller tredjelande har indledt eller afsluttet mod samme certifikatindehaver.

               (9)

               Kommissionen og agenturet bør også tage hensyn til eventuelle igangværende procedurer eller afgørelser, der er truffet af agenturet vedrørende ændring, begrænsning, inddragelse eller tilbagekaldelse af det relevante certifikat i henhold til forordning (EF) nr. 216/2008.

               (10)

               Uden at dette berører EU-lovgivningen, hvorved sikkerheds-oplysninger ikke må anvendes til at placere skyld eller ansvar, særlig artikel 16, stk. 2, i forordning (EF) nr. 216/2008, artikel 19, stk. 2, i Europa-Parlamentets og Rådets forordning (EU) nr. 996/2010 af 20. oktober 2010 om undersøgelse og forebyggelse af havarier og hændelser inden for civil luftfart og om ophævelse af direktiv 94/56/EF EØS-relevant tekst (2) og artikel 7 i Europa-Parlamentets og Rådets direktiv 2003/42/EF af 13. juni 2003 om indberetning af hændelser inden for civil luftfart (3), bør alle tilsynsbeføjelser, som ifølge EU-lovgivningen er overladt Kommissionen eller agenturet med hensyn til certifikater, der er udstedt i medfør af forordning (EF) nr. 216/2008, anvendes i en sådan procedure ved manglende overholdelse i forbindelse med efterforskningen eller beslutningstagningen. Kommissionens afgørelse om at pålægge bøder eller tvangsbøder bør baseres på agenturets undersøgelse, bemærkningerne fra den certifikatindehaver, som er genstand for proceduren om manglende overholdelse og, hvor det er relevant, andre oplysninger, der forelægges agenturet og Kommissionen.

               (11)

               Certifikatindehavere bør gives lejlighed til inden for en bestemt frist frivilligt at bringe sig i overensstemmelse med forordning (EF) nr. 216/2008 og dens gennemførelses-bestemmelser, og Kommissionen bør i så fald ikke pålægges bøder eller tvangsbøder. Muligheden for at dokumentere frivillig overholdelse bør dog begrænses tidsmæssigt.

               (12)

               En afgørelse om at pålægge bøder eller tvangsbøder bør udelukkende baseres på grunde, som certifikatindehaveren har haft mulighed for at afgive sine bemærkninger til.

               (13)

               De pålagte bøder eller tvangsbøder bør være effektive, stå i rimeligt forhold til overtrædelsen og have afskrækkende virkning under hensyntagen til omstændighederne i det pågældende tilfælde.

               (14)

               Der bør indføres en særlig procedure i tilfælde, hvor Kommissionen agter at pålægge tvangsbøder for manglende samarbejdsvilje hos en certifikatindehaver, som er genstand for proceduren ved manglende overholdelse, over for Kommissionen eller agenturet med hensyn til undersøgelsesforanstaltninger eller andre anmodninger om oplysninger.

               (15)

               Denne forordning respekterer de grundlæggende rettigheder og overholder de principper, der er anerkendt i chartret om grundlæggende rettigheder i Den Europæiske Union, navnlig vedrørende forsvarets rettigheder og fortroligheds-princippet i overensstemmelse med Den Europæiske Unions Domstols almene retsprincipper og retspraksis.

               (16)

               For at skabe retssikkerhed i forbindelse med gennemførelsen af proceduren ved manglende overholdelse bør der fastlægges gennemførelsesbestemmelser for beregningen af frister og forældelsesfrister for pålæggelse og håndhævelse af bøder og tvangsbøder.

               (17)

               Afgørelser om bøder og tvangsbøder bør kunne tvangsfuldbyrdes i henhold til artikel 299 i traktaten om Den Europæiske Unions funktionsmåde og bør kunne underkastes prøvelse ved Den Europæiske Unions Domstol.

               (18)

               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 65, stk. 1, i forordning (EF) nr. 216/2008 —

         VEDTAGET DENNE FORORDNING:
   KAPITEL I

      GENERELLE BESTEMMELSER

   Artikel 1
   Genstand og anvendelsesområde
   1.   Ved denne forordning fastsættes de nærmere gennemførelsesbestemmelser til forordning (EF) nr. 216/2008 angående kriterier for fastsættelse af bødens eller tvangsbødens størrelse, undersøgelsesprocedurer, ledsageforanstaltninger og rapportering samt procedureregler for beslutningstagning og herunder bestemmelser om forsvarets rettigheder, adgang til sagsakter, advokatbistand, fortrolighed og frister samt fastsættelse og opkrævning af bøder og tvangsbøder.
   2.   Denne forordning finder anvendelse ved pålæggelse:

               a)

               af bøder til personer og virksomheder, som Det Europæiske Luftfarts-sikkerhedsagentur ("agenturet") har udstedt certifikat til ("certifikat-indehavere"), hvis de forsætligt eller uagtsomt overtræder bestemmelserne i forordning (EF) nr. 216/2008 eller gennemførelsesbestemmelserne hertil, når Unionens interesser berøres

               b)

               af tvangsbøder til certifikatindehavere, omhandlet under a), med henblik på at tvinge dem til at overholde forordning (EF) nr. 216/2008 eller gennemførelses-bestemmelser hertil.

         KAPITEL II

      PROCEDURE VED MANGLENDE OVERHOLDELSE

      AFDELING 1

         Undersøgelse

   Artikel 2
   Proceduren ved manglende overholdelse
   1.   Proceduren ved manglende overholdelse i dette kapitel omfatter alle administrative faser i efterforskningen af mulige overtrædelser af forordning (EF) nr. 216/2008 eller gennemførelsesbestemmelser hertil.
   2.   Agenturet kan indlede proceduren ved manglende overholdelse på eget initiativ eller efter anmodning fra Kommissionen eller en medlemsstat.
   3.   Hvis proceduren ved manglende overholdelse indledes efter anmodning fra Kommissionen eller en medlemsstat, holder agenturet Kommissionen eller medlemsstaten underrettet om behandlingen af anmodningen.
   Artikel 3
   Anmodninger om oplysninger
   1.   Med henblik på at indlede og gennemføre en procedure ved manglende overholdelse kan agenturet benytte alle oplysninger, der er indhentet som led i udøvelsen af tilsyn, som det er blevet tillagt i kraft af Unionens lovgivning angående certifikater, der er udstedt i overensstemmelse med forordning (EF) nr. 216/2008. Denne bemyndigelse berører ikke Unionens lovgivning om, at oplysninger ikke må anvendes til at placere skyld eller ansvar.
   2.   Inden proceduren ved manglende overholdelse indledes, kan agenturet anmode den berørte certifikatindehaver om oplysninger vedrørende den påståede overtrædelse.
   Agenturet skal oplyse om formålet med anmodningen, og at den fremsættes i medfør af denne forordning, og desuden fastsættes en frist for indsendelse af oplysningerne.
   Artikel 4
   Underretning
   1.   Når agenturet indleder en procedure ved manglende overholdelse, underretter det skriftligt certifikatindehaveren, Kommissionen og de nationale luftfartsmyndigheder i de medlemsstater eller tredjelande, hvor certifikatindehaveren har sit hovedforretningssted, og hvor overtrædelsen har fundet sted, samt, hvis det er hensigtsmæssigt, tredjelandes luftfartsmyndigheder og internationale organisationer med kompetence i anliggender, der er omfattet af denne forordning.
   2.   Underretningen skal:

               a)

               indeholde de påstande, der er fremført mod certifikatindehaveren, med angivelse af de bestemmelser i forordning (EF) nr. 216/2008 eller gennemførelsesbestemmelser hertil, som angiveligt er overtrådt, og hvilke beviser der ligger til grund for påstandene, og

               b)

               oplyse certifikatindehaveren om, at der kan pålægges en bøde eller en tvangsbøde.

         Artikel 5
   Undersøgelser
   1.   Når undersøgelsen er indledt, belyser agenturet sagens kendsgerninger og påstande.
   2.   Agenturet kan anmode certifikatindehaveren om at afgive skriftlige eller mundtlige redegørelser samt oplysninger eller dokumenter.
   Anmodningerne rettes skriftligt til certifikatindehaveren. Agenturet angiver retsgrundlaget for og formålet med anmodningen, fastsætter en frist for afgivelse af de oplysninger, som skal forelægges, og underretter certifikatindehaveren om de tvangsbøder, der er omhandlet i artikel 16, stk. 1, litra a) og b), for ikke at efterkomme anmodningen eller for at forelægge ukorrekte eller misvisende oplysninger.
   3.   Agenturet kan anmode de nationale luftfartsmyndigheder om at samarbejde med undersøgelsen og navnlig om at fremlægge oplysninger om den påståede overtrædelse.
   Anmodningen skal angive retsgrundlaget for og formålet med anmodningen tillige med en frist for indsendelsen af svaret eller undersøgelsesforanstaltningernes gennemførelse.
   4.   Agenturet kan anmode enhver fysisk eller juridisk person eller luftfartsmyndigheder i tredjelande om at afgive oplysninger vedrørende den påståede overtrædelse.
   Anmodningen skal angive retsgrundlaget for og formålet med anmodningen og fastsætte en frist for afgivelse af de oplysninger, som skal forelægges.
   Artikel 6
   Frivillig overholdelse
   1.   På det tidspunkt, hvor der underrettes om, at proceduren ved manglende overholdelse indledes, eller derefter fastsætter agenturet en frist, inden for hvilken certifikat-indehaveren skriftligt kan tilkendegive, at vedkommende frivilligt har bragt sig i overensstemmelse (eller i relevante tilfælde at vedkommende agter at bringe sig i overensstemmelse) med de overtrådte bestemmelser. Hvis certifikatindehaveren frivilligt bringer sig i overensstemmelse inden for agenturets frist, afslutter agenturet proceduren ved manglende overholdelse.
   Agenturet har ikke pligt til at tage hensyn til svar, som modtages efter fristens udløb.
   2.   Udløbet af fristen, jf. stk. 1, må ikke ligge efter den dato, hvor agenturet underretter om klagepunktsmeddelelsen som omhandlet i artikel 7.
   Artikel 7
   Klagepunktsmeddelelse
   1.   Når agenturet har fastslået kendsgerningerne og konstateret, at der er grund til at videreføre proceduren ved manglende overholdelse, forelægger det certifikat-indehaveren en skriftlig klagepunktsmeddelelse. Klagepunktsmeddelelsen skal indeholde:

               a)

               påstandene mod certifikatindehaveren med angivelse af de bestemmelser i forordning (EF) nr. 216/2008 eller gennemførelsesbestemmelser hertil, der påstås at være overtrådt, tillige med de beviser, der ligger til grund for påstandene

               b)

               oplysning om, at der kan pålægges en bøde eller en tvangsbøde.

         2.   Ved forelæggelse af klagepunktsmeddelelsen opfordrer agenturet certifikat-indehaveren til at fremsætte skriftlige bemærkninger som svar. Det skal ske skriftligt med angivelse af en frist for forelæggelse af sådanne bemærkninger.
   Artikel 8
   Mundtlig høring
   1.   Efter anmodning fra en certifikatindehaver giver agenturet denne lejlighed til at uddybe deres argumenter ved en mundtlig høring.
   2.   Agenturet kan om nødvendigt indbyde de nationale luftfartsmyndigheder eller andre personer til at deltage i den mundtlige høring.
   3.   Den mundtlige høring er ikke offentlig. Enhver person kan høres alene eller i nærværelse af andre personer, der er indbudt til at deltage, idet der tages hensyn til certifikatindehavernes og andre personers legitime interesse i, at deres forretnings-hemmeligheder og andre fortrolige oplysninger beskyttes.
   Artikel 9
   Frister
   Af hensyn til retssikkerheden i forbindelse med gennemførelsen af en undersøgelsesprocedure fastsætter agenturet gennemførelsesbestemmelser for fastlæggelsen af frister.
   Artikel 10
   Rapport
   1.   Agenturet forelægger Kommissionen, medlemsstaterne og certifikatindehaveren en rapport med en sammenfatning af resultaterne, det er nået frem til, på baggrund af den undersøgelse der er foretaget i henhold til denne afdeling. Agenturet forelægger ligeledes Kommissionen undersøgelsens sagsakter.
   2.   Hvis det i agenturets rapport konkluderes, at certifikatindehaveren har overtrådt bestemmelser i forordning (EF) nr. 216/2008 eller gennemførelsesbestemmelser hertil, skal rapporten også indeholde:

               a)

               en vurdering af sagens kendsgerninger i overensstemmelse med kriterierne i denne forordnings artikel 15

               b)

               en anmodning til Kommissionen om at pålægge bøde eller tvangsbøde;

               c)

               et begrundet forslag om størrelsen af bøden og/eller tvangsbøden.

         3.   Agenturet vedtager sin rapport senest [12 måneder] efter underretningen om, at der indledes en procedure ved manglende overholdelse, jf. artikel 4, eller [6 måneder] efter, at Kommissionen har meddelt, at sagsakterne er sendt tilbage, jf. artikel 12.

      AFDELING 2

         Beslutningstagning

   Artikel 11
   Anmodninger om oplysninger
   1.   Hvis Kommissionen efter agenturets anmodning i henhold til artikel 10, stk. 2, litra b) beslutter at videreføre proceduren ved manglende overholdelse, kan den skriftligt anmode om, at certifikatindehaveren afgiver skriftlige eller mundtlige redegørelser samt oplysninger eller dokumenter. I sådanne tilfælde skal Kommissionen underrette certifikatindehaveren om de tvangsbøder, der er omhandlet i artikel 16, stk. 1, litra c) og d), for ikke at efterkomme anmodningen eller for at forelægge ukorrekte eller misvisende oplysninger.
   Kommissionen kan også anmode agenturet, de nationale luftfartsmyndigheder eller enhver anden fysisk eller juridisk person om at afgive oplysninger vedrørende den påståede overtrædelse.
   2.   Kommissionen sikrer, at certifikatindehaveren kan forelægge en skriftlig redegørelse, oplysninger eller dokumenter til støtte for sin sag. Certifikatindehavere kan anmode om en mundtlig høring, men Kommissionen har ret til at kun at acceptere anmodningen, hvis den finder det nødvendigt.
   Artikel 12
   Ny undersøgelsesperiode
   Med henvisning til agenturets rapport, certifikatindehaverens bemærkninger på grundlag heraf og andre relevante oplysninger kan Kommissionen være af den opfattelse, at der er behov for supplerende oplysninger. I så fald kan den returnere sagsakterne til agenturet. Kommissionen angiver tydeligt over for agenturet, hvilke faktiske kendsgerninger agenturet skal efterforske nærmere, og foreslår om fornødent eventuelle undersøgelsesforanstaltninger til dette formål, jf. forordning (EF) nr. 216/2008. Afdeling 1 i kapitel II, i denne forordning, finder anvendelse på gennemførelsen af den nye undersøgelsesperiode.

      AFDELING 3

         Afgørelser om bøder og tvangsbøder

   Artikel 13
   Bøder og tvangsbøder og maksimumsbeløb
   1.   Finder Kommissionen efter den beslutningstagning, der er omhandlet i afdeling 2, at certifikatindehaveren forsætligt eller uagtsomt har overtrådt forordning (EF) nr. 216/2008 eller gennemførelsesbestemmelser hertil, kan Kommissionen vedtage en afgørelse om at pålægge en bøde, som ikke overstiger 4 % af en certifikatindehavers årsindtægt eller årsomsætning i det foregående regnskabsår.
   2.   Hvis certifikatindehaveren ikke har bragt den manglende overholdelse til ophør på tidspunktet for vedtagelse af den afgørelse, der er omhandlet i stk. 1, kan Kommissionen i samme afgørelse pålægge tvangsbøder i form af dagbøder på højst 2,5 % af certifikatindehaverens gennemsnitlige daglige indkomst eller omsætning i det foregående regnskabsår.
   Disse tvangsbøder kan pålægges i en periode, der regnes fra datoen for underretningen om denne afgørelse, til den dag, hvor overtrædelsen er bragt til ophør.
   3.   I stk. 1 og 2 forstås ved "det foregående regnskabsår" det regnskabsår, der går forud for datoen for den i stk. 1 nævnte afgørelse.
   4.   Bøder og tvangsbøder skal være af administrativ karakter.
   5.   Beslutningen om at pålægge bøder og tvangsbøder skal kunne tvangsfuldbyrdes.
   Artikel 14
   Afgørelsers indhold
   1.   Den afgørelse, der er nævnt i artikel 13, må alene bygge på forhold, for hvilke certifikatindehaveren har kunnet indsende bemærkninger til Kommissionen.
   2.   Kommissionen underretter certifikatindehaveren om de disponible retsmidler.
   3.   Kommissionen underretter medlemsstaterne og agenturet om afgørelsens vedtagelse.
   4.   Ved offentliggørelsen af nærmere oplysninger om sin afgørelse og oplysning af medlemsstaterne tager Kommissionen hensyn til de legitime interesser hos certifikatindehavere og andre personer og til beskyttelsen af deres forretningshemmeligheder.
   Artikel 15
   Kriterier for anvendelsen og fastsættelsen af størrelsen af bøder og tvangsbøder
   1.   I overvejelserne om, hvorvidt der skal pålægges bøder og tvangsbøder tillige med størrelsen af disse bøder og betalinger, skal Kommissionen følge principperne om effektivitet, proportionalitet og afskrækkende virkning.
   2.   Kommissionen tager i hvert enkelt tilfælde hensyn til følgende omstændigheder, når det er relevant:

               a)

               overtrædelsens grovhed og virkninger og navnlig denne overtrædelses implikationer og følger for sikkerheden og miljøet

               b)

               certifikatindehaverens omhu og samarbejdsvilje ved opklaringen af overtrædelsen og anvendelsen af korrigerende foranstaltninger eller i løbet af proceduren ved manglende overholdelse eller certifikatindehaverens obstruktion af opklaringen af en overtrædelse og gennemførelsen af proceduren ved manglende overholdelse eller enhver manglende efterlevelse fra certifikatindehaverens side af anmodninger fra agenturet, Kommissionen eller en national luftfartsmyndighed i medfør af denne forordning

               c)

               at certifikatindehaveren handlede i god tro ved fortolkningen og opfyldelsen af certifikatindehaveres forpligtelser ved overholdelsen af forordning (EF) nr. 216/2008 eller gennemførelsesbestemmelser hertil, eller eventuelle beviser for forsætlig svig fra certifikatindehaverens side

               d)

               omsætningens størrelse relateret til sagen og certifikatindehaverens økonomiske kapacitet

               e)

               behovet for at vedtage foreløbige foranstaltninger eller hasteforanstaltninger

               f)

               gentagelsen, hyppigheden eller varigheden af den pågældende certifikat-indehavers overtrædelse

               g)

               tidligere sanktioner, herunder økonomiske sanktioner, som er pålagt samme certifikatindehaver.

         3.   Ved fastsættelsen af bøder og tvangsbøder tager Kommissionen hensyn til eventuelle håndhævelsesforanstaltninger, der allerede er truffet vedrørende certifikat-indehaveren, på nationalt plan eller af agenturet på grundlag af de samme retlige forhold og kendsgerninger.

      AFDELING 4

         Manglende samarbejde

   Artikel 16
   Tvangsbøder for manglende samarbejde
   1.   På agenturets anmodning eller på eget initiativ kan Kommissionen ved en afgørelse pålægge certifikatindehavere tvangsbøder i form af dagbøder på højst [0,5] % af certifikatindehaverens gennemsnitlige daglige indkomst eller omsætning i det foregående regnskabsår, hvis vedkommende forsætligt eller uagtsomt:

               a)

               undlader at efterkomme en undersøgelsesforanstaltning truffet i henhold til artikel 5, stk. 1

               b)

               som svar på en undersøgelsesforanstaltning i henhold til artikel 5 afgiver urigtige eller misvisende oplysninger

               c)

               ikke efterkommer en anmodning om oplysninger i henhold til artikel 11

               d)

               som svar på en anmodning om oplysninger i henhold til artikel 11 afgiver urigtige eller misvisende oplysninger.

         Der kan pålægges tvangsbøder i en periode, der regnes fra datoen for underretningen om denne afgørelse, til certifikatindehaveren begynder at samarbejde.
   2.   I stk. 1 forstås ved "det foregående regnskabsår" det regnskabsår, der går forud for datoen for den i stk. 1 nævnte afgørelse.
   Artikel 17
   Procedure
   Når Kommissionen agter at vedtage en afgørelse som omhandlet i artikel 16, stk. 1, underretter den først skriftligt certifikatindehaveren, idet den fastsætter en frist, inden for hvilken certifikatindehaveren kan fremsætte sine skriftlige bemærkninger for Kommissionen.
   Kommissionen er ikke forpligtet til at tage hensyn til skriftlige bemærkninger, der modtages efter fristens udløb.
   Artikel 18
   Komplementære procedurer
   Med henblik på at indlede og gennemføre proceduren ved manglende overholdelse, tager Kommissionen og agenturet hensyn til:

               a)

               enhver procedure ved manglende overholdelse, som allerede er indledt eller afsluttet af en medlemsstat eller et tredjeland mod samme certifikatindehaver på grundlag af de samme retlige forhold og kendsgerninger, og

               b)

               enhver procedure indledt af agenturet i medfør af forordning (EF) nr. 216/2008 mod samme certifikatindehaver og på grundlag af de samme retlige forhold og kendsgerninger med henblik på at ændre, begrænse, inddrage eller tilbagekalde det relevante certifikat.

      AFDELING 5

   Artikel 19
   Inddrivelse af bøder og tvangsbøder
   Kommissionen foretager inddrivelsen af bøder og tvangsbøder ved at etablere en indtægtsordre og udstede en debetnota stilet til certifikatindehaveren efter Rådets forordning (EF, Euratom) nr. 1605/2002 (4) og i Kommissionens forordning (EF, Euratom) nr. 2342/2002 (5).
   KAPITEL III

      AKTINDSIGT, ADVOKATBISTAND, FORTROLIGHED OG FRISTER

      AFDELING 1

         Forsvarets rettigheder

   Artikel 20
   Aktindsigt
   1.   Efter at være blevet underrettet i henhold til artikel 4 har certifikatindehaveren efter anmodning ret til indsigt i dokumenter og andet materiale, som Kommissionen og agenturet har samlet som beviser for en påstået overtrædelse.
   2.   Dokumenter, der opnås ved aktindsigt, må kun anvendes med henblik på retssager eller administrative procedurer i forbindelse med anvendelsen af denne forordning.
   Artikel 21
   Advokatbistand
   Certifikatindehaveren har ret til advokatbistand i forbindelse med proceduren ved manglende overholdelse.
   Artikel 22
   Tavshedspligt, fortrolighed og ret til ikke at udtale sig
   1.   Uden at dette i øvrigt berører udvekslingen og anvendelsen af oplysninger i henhold til artikel 5, stk. 3, og artikel 11, stk. 1 gennemføres en procedure ved manglende overholdelse i overensstemmelse med principperne om fortrolighed og tavshedspligt.
   Kommissionen, agenturet og de nationale luftfartsmyndigheder, når de er inddraget i medfør af artikel 5, stk. 3, og artikel 11, stk. 1, samt deres embedsmænd og øvrige ansatte under deres tilsyn må ikke videregive oplysninger, som er opnået eller udvekslet i medfør af denne forordning og ej heller videregive oplysninger, som er undergivet fortroligheds- og tavshedspligt.
   2.   Uden at det berører adgangsretten til sagsakterne, har certifikatindehaveren ikke adgang til forretningshemmeligheder, fortrolige oplysninger eller interne dokumenter i Kommissionens eller agenturets besiddelse.
   3.   Enhver, der afgiver bemærkninger eller oplysninger i henhold til denne forordning, skal klart angive, hvilket materiale der i givet fald betragtes som fortroligt, og begrunde dette samt levere en særskilt ikke-fortrolig version heraf inden den af Kommissionen eller agenturet fastsatte dato. I mangel af en sådan angivelse kan Kommissionen antage, at de forelagte bemærkninger eller oplysninger ikke indeholder fortrolige oplysninger.
   4.   En certifikatindehaver har ret til ikke at udtale sig i situationer, såfremt de ellers tvinges til at afgive svar, som kan indebærer en tilståelse af, at de er impliceret i en overtrædelse.

      AFDELING 2

         Frister

   Artikel 23
   Anvendelse af frister
   1.   Fristerne i denne forordning løber fra dagen efter modtagelsen af den pågældende meddelelse eller afleveringen heraf på modtagerens adresse.
   Når certifikatindehaveren er forpligtet til at fremsætte bemærkninger eller oplysninger inden for en frist, skal det være tilstrækkeligt, at de er afsendt med anbefalet post inden udløbet af fristen.
   2.   Når en frist udløber på en lørdag, en søndag eller en helligdag, forlænges den til slutningen af den følgende arbejdsdag.
   3.   Ved fastsættelsen af fristerne i denne forordning tager Kommissionen og agenturet, alt efter tilfældet, hensyn til, hvor megen tid der er nødvendig for at udarbejde indlægget, og hvor meget sagen haster.
   4.   Fristerne kan eventuelt forlænges, hvis der fremsættes en begrundet anmodning herom inden udløbet af den oprindelige frist.
   Artikel 24
   Forældelsesfrister for pålæggelse af bøder og tvangsbøder
   1.   Kommissionens ret til at vedtage en afgørelse om at pålægge bøder og tvangsbøder i henhold til artikel 13 udløber efter fem år.
   I henseende til tvangsbøderne i artikel 16 udløber Kommissionens ret til at vedtage en afgørelse om pålæggelse af en sådan sanktion efter tre år.
   Forældelsesfristen regnes fra den dag, hvor overtrædelsen er begået. Ved vedvarende eller gentagne overtrædelser regnes fristen dog først fra den dag, hvor overtrædelsen er ophørt.
   2.   Når Kommissionen eller agenturet træffer foranstaltninger med henblik på en efterforskning eller en procedure ved manglende overholdelse, afbrydes de i stk. 1 fastsatte forældelsesfrister. Forældelsesfristen afbrydes med virkning fra den dag, hvor det pågældende skridt meddeles certifikatindehaveren.
   3.   Efter hver afbrydelse begynder forældelsesfristen forfra. Forældelsesfristen må dog ikke overstige en periode svarende til to gange den oprindelige forældelsesfrist, medmindre forældelsen er stillet i bero i henhold til stk. 4. I dette tilfælde forlænges forældelsesfristen med den periode, hvori forældelsen er stillet i bero.
   4.   Forældelsen for pålæggelse af tvangsbøder stilles i bero, så længe en sag om Kommissionens afgørelse verserer for EU-Domstolen.
   Artikel 25
   Forældelsesfrister for opkrævning af bøder og tvangsbøder
   1.   Retten til at indlede en inddrivelsesprocedure udløber et år efter, at afgørelsen i medfør af artikel 13 eller artikel 16 er blevet endelig.
   2.   Forældelsesfristen for inddrivelse af bøder og tvangsbøder afbrydes ved ethvert skridt, der tages af Kommissionen eller af en medlemsstat på Kommissionens anmodning, med henblik på tvangsinddrivelse af bøder eller tvangsbøder.
   3.   Efter hver afbrydelse begynder forældelsesfristen forfra.
   4.   Forældelsesfristen for inddrivelse af bøder og tvangsbøder stilles i bero, så længe:

               a)

               der indrømmes en betalingsordning

               b)

               tvangsfuldbyrdelsen er stillet i bero i henhold til Den Europæiske Unions Domstols afgørelse.

         KAPITEL IV

      AFSLUTTENDE BESTEMMELSER

   Artikel 26
   Anvendelsesområde
   For overtrædelser, der begyndte inden denne forordning trådte i kraft, skal forordningen finde anvendelse på den del af overtrædelsen, der finder sted efter datoen for ikrafttrædelse.
   Artikel 27
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. juli 2012.

            På Kommissionens vegne

         José Manuel BARROSO

            Formand

      (1)  EUT L 79 af 13.3.2008, s. 1.

      (2)  EUT L 295 af 12.11.2010, s. 35.

      (3)  EUT L 167 af 4.7.2003, s. 23.

      (4)  EUT L 248 af 16.9.2002, s. 1.

      (5)  EUT L 357 af 31.12.2002, s. 1.


title: Kommissionens gennemførelsesforordning (EU) nr. 1205/2014 af 7. november 2014 om faste importværdier med henblik på fastsættelse af indgangsprisen for visse frugter og grøntsager

text:
               8.11.2014

               DA

               Den Europæiske Unions Tidende

               L 325/11

         KOMMISSIONENS GENNEMFØRELSESFORORDNING (EU) Nr. 1205/2014
   af 7. november 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  66,6

                  MA

                  83,4

                  MK

                  65,0

                  ZZ

                  71,7

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  126,7

                  ZZ

                  118,6

                  0709 93 10

                  MA

                  61,1

                  TR

                  136,9

                  ZZ

                  99,0

                  0805 20 10

                  MA

                  125,8

                  TR

                  61,9

                  ZZ

                  93,9

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  65,8

                  ZZ

                  70,1

                  0805 50 10

                  AR

                  78,7

                  MA

                  52,7

                  TR

                  91,2

                  ZZ

                  74,2

                  0806 10 10

                  BR

                  277,0

                  LB

                  284,9

                  PE

                  229,1

                  TR

                  146,8

                  US

                  303,6

                  ZA

                  133,6

                  ZZ

                  229,2

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  92,0

                  CN

                  68,5

                  NZ

                  141,9

                  US

                  193,3

                  ZA

                  164,7

                  ZZ

                  116,6

                  0808 30 90

                  CN

                  85,5

                  ZA

                  57,4

                  ZZ

                  71,5

         (1)  Landefortegnelse fastsat ved Kommissionens forordning EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.